
Sülysáp Nagyközség Önkormányzata
Polgármesterétől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS

Szám: 1058-…/2012
Előterjesztést készítette: Horváth Balázs műszaki és beruházási ügyintéző
Előterjesztés elkészítésének időpontja: 2012. március 13.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: 2 db helyszínrajz (külön mellékletben)
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. március 22-én tartandó munkaterv szerinti ülésére

11. napirendhez

Tárgy: Szent István Általános Iskola előtti forgalmi rend módosítása
Tisztelt Képviselő-testület!
A Szent István Általános Iskolába járó diákok szülei és iskolarendőr kezdeményezésére a sülysápi őrsparancsnok megkereste Önkormányzatunkat az iskola előtti balesetveszélyes közlekedési viszonyok javítása végett.

A Képviselő-testület 2012. február 15-i ülésén a témát tárgyalta, majd 22/2012. (II. 15.) ÖKT határozatával úgy döntött, hogy újabb helyszíni szemlét tart, ezért a témát elnapolta a mostani ülésre. 

A helyszíni szemle megtörtént, két javaslat született a módosításra, a tervezett változtatásokat a mellékelt helyszínrajzok ábrázolják. A két variáns előnyei és hátrányai az ülésen szóban kerülnek ismertetésre, illetve szemléltetésre.

Kérem, szíveskedjenek meghozni a döntésüket!
…/2012. (III.22.) ÖKT határozati javaslat

Sülysáp Nagyközség Önkormányzatának Képviselő-testülete a közúti közlekedésről szóló 1988. évi I. törvény 34. § (2) bekezdésével kapott jogkörében úgy határoz, hogy
1./ a Dózsa György utca 18. számú közvilágítási oszlopnál gyalogos-átkelőhelyet létesít (felfestés és 2 db „kijelölt gyalogos-átkelőhely” tábla);

2./ a Sülysáp Dózsa György utca Szent István Általános Iskola előtti szakarára, „megállni tilos” táblát helyez el, „40 m” feliratú kiegészítő táblával;

3./ felkéri és felhatalmazza a polgármestert a szükséges intézkedések megtételére.

Határidő: 2012. augusztus 31.

Felelős: polgármester
Sülysáp, 2012. március 13.


Horinka László s.k. 


polgármester

Láttam!

Sülysáp, 2012. március 14. 


Tóth Krisztina s.k.
 

jegyző

